**תקנון – חד יומי תשפ"א**

1. המסע מיועד לנשים וגברים ומחולק לחמש עונות. בעונה הקרובה נצעד 11 ימים (תשרי תשפ"א – תמוז תשפ"א, דצמבר 2020- מאי 2021).
2. המסע יערך בהדרכת מדריכים בכירים מבית ספר שדה כפר עציון
3. אופי הקבוצה – אנשים מבוגרים אוהבי לכת ויודעי לכת, המסלולים הם באורך של עד 17 ק"מ ביום בהתאם לתנאי הדרך.
4. **לינה** בטיולים הדו יומיים - לינת אכסניות (ברמה של אכסניית נוער )– 3 אנשים בחדר (בנוסף יהיה ניתן להזמין בתשלום נוסף חדרים זוגיים, חדרים לבודדים – מותנה בחדרים פנויים באכסניות הרלבנטיות). בטיולים מסוימים הלינה תהיה בתנאי שטח מלא, אנחנו נספק בטיולי שטח ארוחת ערב, לחמים וממרחים לארוחת בוקר.
5. **עלות המסע לאדם הנרשם לכל העונה הנוכחית** 11 ימים (עשרה טיולים יומיים ושניים דו יומיים) – 2,590 ₪. למי שהיה רשום לחד יומי בשנת תש"פ (לכל העונה כולה) המחיר הוא 2,390 ₪ (שווה ערך להנחה של לינת לילה).
6. מטייל המעוניין להצטרף לטיולים רק ברכבו הפרטי (ללא שימוש באוטובוסים) יקבל הנחה של 10%.
7. תוספת המחיר למי שמעוניין לישון 2 בחדר היא 140 ₪ לאדם לכלל טיולי העונה ו-440 ₪ למי שמעוניין בחדר ליחיד (סינגל) לכלל טיולי העונה.
8. תינתן אפשרות לפרוס את הסכום ל-5 תשלומים.
9. עלות המסע כוללת בטיולים הדו יומיים– הדרכה, לינה באכסניה + ארוחת ערב +ארוחת בוקר (ארוחת צהריים ביום השני באחריות המטיילים), אוטובוס צמוד האוסף אנשים בדרך על הצירים הראשיים לכיוון הטיול (מצ"ב תחנות עליה). בטיולים החד יומיים: הסעה+ הדרכה. העלות איננה כוללת כניסה לאתרים או שמורות טבע וגנים לאומיים.
10. תשלום מקדמה להבטחת הרשמה בסך 680 ₪ כלול במחיר השביל (במקרה של ביטול המקדמה לא תוחזר).
11. ניתן להירשם לטיולים בודדים על בסיס מקום פנוי, מחיר לטיול בודד דו יומי – 755 ₪ לאדם. לטיול יומי- 250 ₪.
12. ציוד נדרש: תיק קטן לטיול ובו: כ- 3 ליטר מים, כובע, ארוחת בוקר וצהריים ליום הראשון, מפת סימון שבילים רלוונטית- מומלץ, קרם הגנה מקל הליכה- מומלץ. תיק גדול שיישאר באוטובוס ובו: בגדים להחלפה, כלי רחצה, בגד חם לערב, **ארוחת צהריים ליום השני**.
13. יש להקפיד על נהלי הקורונה לפי הנחיות משרד הבריאות העדכניות באותה העת.
14. **במקרה שידחה טיול אחד בעקבות הקורונה יקוים הטיול בימי ההשלמות הפרוסים לאורך השנה. במקרה שידחה יותר מטיול אחד, ולא נצליח להשלימו תוך שלושים יום מהתאריך המקורי יחזיר בית ספר שדה כפר עציון את העלות היחסית של הטיול לנרשמים (עלות יחסית: 600 ₪ לטיול רב יומי; 200 ₪ לטיול חד יומי).**

הערות:

1. זיכויים על היעדרות מטיול: מטייל המחליט להיעדר מטיול מסוים הכולל לינה (דו יומי) והודיע למשרד יותר משבוע טרם הטיול על היעדרותו, יוכל לקבל החזר כספי של 250 ₪ או את אחד הזיכויים הרשומים מטה. הסכום הנ"ל יוחזר לבקשת המטיילים אך ורק עד סוף עונת הטיולים הנוכחית.
2. מטייל שנעדר מטיול, והודיע למשרד במייל יותר מ-48 שעות טרם הטיול על היעדרותו, יוכל לבחור באחת מהאפשרויות הבאות אך לא יקבל זיכוי כספי: **א.** להביא אתו לטיול באותה השנה אורח ללא תשלום על בסיס מקום פנוי (בעדכון מראש ואורח המתאים לאופי ההליכה של הקבוצה). **ב.** להצטרף לטיול אחר של בית ספר שדה **במהלך שנת תשפ"א** בעלות דומה על בסיס מקום פנוי. **ג.** להזמין אירוח בצימר באמצע שבוע על בסיס מקום פנוי בשנת תשפ"א (בסכום הטיול הרלוונטי).
3. בסיס מקום פנוי לכל עניינים אלו: בית ספר שדה ייתן אפשרות להירשם לטיולים החל מ-48 שעות טרם יציאתם אל הפועל ואילך, ולצימרים החל מ-72 שעות לפני האירוח. בטיולים מעוטי הרשמה נשתדל לתת אפשרות להירשם עוד לפני כן.
4. במקרה של בעיה רפואית פתאומית (מחלה וכדומה) או של בידוד בגלל הגבלות הקורונה יזכה המטייל באפשרויות הכלולות בסעיף 2 (ללא אפשרות לזיכוי כספי) אולם יוכל להשתתף בטיול חלופי של בית ספר שדה גם בשנה עוקבת (שנת תשפ"ב). יש להציג אישור מחלה וכן להודיע בצורה מסודרת (במייל) עד 24 שעות טרם הטיול.
5. במקרה של אי הופעה לטיול ללא עדכון המשרד מראש (עדכון המדריך איננו נחשב לעניין זה) או במקרה של ביטול ההגעה לטיול פחות מ-48 שעות לפני הטיול וללא הצגת אישור רפואי, לא יזוכה המטייל בשום אופן.
6. מטייל המצטרף לטיול דו יומי ואיננו מעוניין ללון באכסנייה לא יקבל זיכוי על הלינה.
7. תכנית הטיולים הנשלחת קבועה. במידה ויהיה מזג אויר קיצוני (שיטפונות, שרב וכדומה) נעדכן בהקדם האם הטיול יוצא לפועל. **בית ספר שדה כפר עציון שומר לעצמו את הזכות לשנות את מסלולי הטיול או תאריכיהם**. במידה ונחליף תאריך בגלל ביטול התלוי בתנאי מזג אוויר נעדכן את המטיילים באופן מידי.
8. לפני ההצטרפות לשביל - חובה לחתום על הצהרת בריאות בטופס ההרשמה.
9. **ביטוח אישי- ביס"ש כפר עציון לא מבטח מטיילים שיפצעו או יחלו מכל סיבה שהיא. אנו ממליצים להיעזר בביטוח אישי.**
10. הטבות לנרשמים: (ההנחה תקפה לנרשם עצמו בלבד)

ספר מתנה (ניתן לבחור מבין הספרים שיצאו בהוצאת בית ספר שדה)

2 לילות חינם בצימרים של בית ספר שדה (באמצ"ש על בסיס מקום פנוי). ההנחה תקפה לצימר אחד.

20% הנחה בכל טיולי המשפחות של בית ספר שדה ובמחנות הנופש.

25% הנחה ברכישת ספרים בהוצאת בית ספר שדה.

25% הנחה בכניסה לאמת הביאר ולחזיון האור קולי בכפר עציון

15% בהזמנות על אירוח באכסניה במהלך שנת תשע"ט

השתתפות בחינם בכנסים שנערכים בבית ספר שדה.

עלות המסע:

דמי הרשמה - 680 ₪ (דמי ההרשמה לא יוחזרו במקרה של ביטול ההשתתפות במסע)

עלות לעונה (15 ימים ) כולל דמי הרשמה: 2,590 ₪. למי שהיה רשום לכל חד יומי בתש"פ- 2,390 ₪.

ניתן לשלם באשראי או להגיע למשרדי בית ספר שדה כדי לשלם בשיקים/ מזומן (ניתן לשלוח שיקים בדואר 24 אך איננו ממליצים להשתמש באפשרות זו. מטייל שיבחר להשתמש- האחריות על מצב השיקים מול דואר ישראל תהיה עליו). ניתן לשלם עד 5 תשלומים כולל מועדים.

תינתן אפשרות לפרוס את התשלום (הנותרים מעבר לדמי ההרשמה) ל-5 תשלומים.

לשלוח לכתובת – בית ספר שדה כפר עציון, כפר עציון ד.נ צפון יהודה 90912

**נוהל ביטול הרשמה:** עד 50 ימים לפני תחילת ההשתלמות – יגבו דמי הרשמה , מ- 50 ימים לפני תחילת ההשתלמות ועד המפגש הראשון (כולל) – נגבה את דמי ההרשמה (מקדמה) + 15% משכר הלימוד, מהמפגש השני ואילך – אין החזר כספי.